text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Jo\u0301lakalendarin 3. desember \u2013 dagsins ga\u0301va til ti\u0301n"}, {"text_idx": "#000007", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000008", "text": "Seinastu 19 a\u0301rini ella so, havi eg havt pakkakalendarar til synir mi\u0301nar, li\u0301ltar ga\u0301vur, summar jo\u0301laligar, a\u00f0rar ikki so jo\u0301laligar. Solei\u00f0is ver\u00f0ur eisini her a\u0301 Nudlum."}, {"text_idx": "#000009", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000010", "text": "I\u0301 1999 var eg a\u0301 eini myndlistaframsy\u0301ning hja\u0301 svenska fotografinum Elisabeth Ohlson Wallin i\u0301 filmhu\u0301sinum i\u0301 Keypmannahavn, hetta var tann no\u0301gv umr\u00f8dda og u\u0301tskelda\u00f0a framsy\u0301ningin Ecce Homo, i\u00f0 ly\u0301sir Jesu li\u0301v og ly\u0301\u00f0ing i\u0301 samkyndum samanhangum. Ein ordiliga go\u0301\u00f0 og sterk fotolistaframsy\u0301ning, ta\u0301 framsy\u0301ningin var av pilka\u00f0i eg plakatina fyri hana, i\u00f0 hekk a\u0301 talvuni u\u0301ti i\u0301 kafeterianum a\u0301 RUC ni\u00f0ur, og to\u0301k hana heim vi\u00f0 og ramma\u00f0i hana inn. Hetta er ein mynd av heilaga\u00f0u kv\u00f8ldma\u0301lti\u0301\u00f0ini, i\u00f0 pry\u0301\u00f0ur veggin vi\u00f0 d\u00f8gur\u00f0abor\u00f0i\u00f0 hja\u0301 okkum enn tann dag i\u0301 dag. (myndin er la\u0301nt av si\u0301\u00f0uni hja\u0301 Elisabeth)"}, {"text_idx": "#000011", "text": "Henda framsy\u0301ning hevur m\u00e6r vitandi ikki vitja i\u0301 F\u00f8royum, ho\u0301ast hon enn fer\u00f0ast kring heimin. Nu\u0301 fimta desember er mi\u0301n kalendaraga\u0301va til tykkum at sleppa til hesa framsy\u0301ning a\u0301 tykkara egnu teldu."}, {"text_idx": "#000012", "text": "V\u00e6lvitandi um gengistrupulleikan vi\u00f0 at umm\u00e6la eitt tiltak i\u0301 ti\u0301 Listasavni, eg sja\u0301lvur eri nevndarforma\u00f0ur fyri, so kann eg ikki lata vera vi\u00f0 at festa hesar reglur a\u0301 teldu."}, {"text_idx": "#000013", "text": "Vi\u00f0 at eg geri vart vi\u00f0 gegnistrupulleikan, so hv\u00f8rvir hann kanska, men her er sum so eingin veruligur gegnistrupulleiki, ti\u0301 hetta er ikki eitt umm\u00e6li, men eitt gle\u00f0isgeyl yvir ta\u00f0 fantastisku ri\u0301ku mentanaruppliving, i\u00f0 eg fekk a\u0301 Listasavninum a\u0301 Sandi i\u0301 gja\u0301r."}, {"text_idx": "#000014", "text": "Eg og umlei\u00f0 ha\u0301lvt hundra onnur, fingu eina so sto\u0301ra uppliving, at ta\u00f0 tykist synd, at \u00f8ll onnur ikki sluppu at uppliva hana."}, {"text_idx": "#000016", "text": "So i\u0301sta\u00f0in fyri at fara stigby\u0301ta i\u0301 go\u0301\u00f0sku fari eg at gle\u00f0ast kronologiskt. Savnslei\u00f0arin Su\u0301san i\u0301 Ja\u0301kupsstovu, i\u00f0 hev\u00f0i sett saman eina ta\u00f0 bestu mentunarskra\u0301nna, sum er s\u00e6dd a\u0301 hesum klettum, bjo\u0301\u00f0a\u00f0i okkum v\u00e6lkomnum i\u0301 hesar fantastisku karmar, har akustikkur er so fra\u0301li\u0301kur, og har eingin mikrofon var ney\u00f0ug."}, {"text_idx": "#000017", "text": "Borgarstjo\u0301rin a\u0301 Sandi byrja\u00f0i tiltaki\u00f0 vi\u00f0 ein fra\u0301li\u0301kari r\u00f8\u00f0u, i\u00f0 bar bra\u0301 av, at Sands kommuna s\u00e6r sto\u0301rar m\u00f8guleikar, i\u00f0 teimum \u00e6tlunum, i\u00f0 vit hava fyri savni\u00f0, og ta\u00f0 kann bert gle\u00f0a okkum i\u0301 nevndini at fr\u00e6tta."}, {"text_idx": "#000018", "text": "Si\u0301\u00f0an var to\u0301nleikur a\u0301 skra\u0301nni, og ta\u00f0 var to\u0301nleikur i\u0301 heimsflokki, Sunleif Rasmussen, okkara altjo\u0301\u00f0a vi\u00f0urkenda to\u0301naskald, i\u00f0 to\u0301 er so lokalur, at hann er uppvaksin beint vi\u00f0 savni\u00f0, var a\u0301 skra\u0301nni. Ikki bert to\u0301nleikurin var a\u0301 skra\u0301nni, nei Sunleif sja\u0301lvur var eisini a\u0301 skra\u0301nni."}, {"text_idx": "#000019", "text": "A\u0301 sera pedagogiskan ha\u0301tt, gav hann okkum innlit i\u0301 si\u0301n to\u0301nleik, og si\u0301nar tankar i\u0301 sambandi vi\u00f0 to\u0301nleikin. O\u0301lavur Jakobsen sp\u00e6ldi eitt gittarstykki\u00f0, hja\u0301 Sunleifi. Her rann akustikkur, verki\u00f0 og framf\u00f8rslan saman i\u0301 eina sto\u0301rasligna eind. Halt kipp, sum ta\u00f0 var gott."}, {"text_idx": "#000020", "text": "Si\u0301\u00f0an var Michala Petri a\u0301 skra\u0301nni, saman vi\u00f0 Sunleifi gav hon i\u0301 \u00f8llum f\u00f8rum m\u00e6r eina heilt ny\u0301ggja fatan av blokkfloytum. B\u00e6\u00f0i teknikkir og no\u0301gvu ymisku floyturnar hon skuldi bru\u0301ka vo\u0301ru presentera\u00f0ar, a\u0301\u00f0renn hon framf\u00f8rdi eitt fantastiskt verk hja\u0301 Sunleifi. Serliga var ta\u00f0 n\u00e6sti partur av verkinum, har hon sang ein to\u0301na, me\u00f0an hon sp\u00e6ldi ein annan a\u0301 floytuna, sum onkursvegna to\u0301k meg i\u0301 sa\u0301lina."}, {"text_idx": "#000022", "text": "Ta\u00f0 mest ho\u0301skandi ly\u0301singaror\u00f0i\u00f0, i\u00f0 eg havi til at ly\u0301sa Li\u0301v N\u00e6s og hennara to\u0301nleik, er fitt ella fittur. Serliga i\u0301 f\u00f8roysku l\u00f8gunum er ein ti\u0301li\u0301k o\u0301skuld og fittleiki, sum saman vi\u00f0 sjarmerandi r\u00f8ddini f\u00e6r meg at smelta, og ta\u00f0 tyktist at vera galdandi fyri tey flestu, sum vo\u0301ru a\u0301 konsertini. Li\u0301v sp\u00e6lir nu\u0301 saman vi\u00f0 \u00f8\u00f0rum ungum kvinnum, i\u00f0 syngja ko\u0301r og sp\u00e6la gittar vi\u00f0 henni, og hetta kl\u00e6\u00f0ir henni. Fittu sjarmerandi sangirnir go\u0301vu tiltakinum eitt ungdommiligt i\u0301skoyti, og kensluna av onkrum o\u0301spiltum."}, {"text_idx": "#000023", "text": "Kingo vi\u00f0 Niels Midjord og Lu\u0301llanum\nEg ma\u0301 vi\u00f0ganga, at ho\u0301ast eg havi veri\u00f0 serstakliga aktivur lurtari eftir f\u00f8royskum to\u0301nleiki, so havi eg onganti\u0301\u00f0 hoyrt u\u0301tga\u0301vurnar ellar konsertirnar hja\u0301 Niels Midjord vi\u00f0 Kingosangi. Eg havi sty\u0301rt uttanum, ti\u0301 eg veruliga ikki helt, ta\u00f0 vera naka\u00f0 fyri meg. Ti\u0301 var hesin parturin av tiltakinum bestemt heldur ikki tann, sum eg gleddi meg mest til. Men teir ba\u0301\u00f0ir Niels Midjord og Lu\u0301llin h\u00f8vdu ikki sungi\u00f0 no\u0301gvar reglur, a\u0301\u00f0renn eg var seldur. Hetta var naka\u00f0 so fantastiskt, erligt, hjartaligt og framum alt vakurt. Eg ma\u0301 beint u\u0301t at keypa eina fl\u00f8gu vi\u00f0 hesum."}, {"text_idx": "#000024", "text": "T\u00e6r ba\u0301\u00f0ar frailku sjo\u0301nleikarkvinnurnar Gunnva\u0301 Zachariassen og Beinta Clothier, fo\u0301ru si\u0301\u00f0an a\u0301 pallin vi\u00f0 leikinum Syndefaldet, i\u00f0 byggir a\u0301 eina s\u00f8gu hja\u0301 William Heinesen. Ein leikur, i\u00f0 t\u00e6r framf\u00f8ra a\u0301 g\u00f8tudonskum, og sum kann framf\u00f8rast i\u0301 \u00f8llum h\u00f8lum og umst\u00f8\u00f0um, og ta\u00f0 skal vera mitt inniliga ynski, at hetta kemur vi\u0301\u00f0a um. Sja\u0301lvandi skulu allir f\u00f8royingar si\u0301ggja hetta, men eisini vo\u0301ni eg, at fyrit\u00f8kur, stovnar og myndugleikar, i\u00f0 fa\u0301a u\u0301tlendskar gestir, velja at visa si\u0301num gestum hetta."}, {"text_idx": "#000025", "text": "Leikurin var ein fer\u00f0 gj\u00f8gnum sto\u0301rar kenslur, og vit smi\u0301ltust, flentu og h\u00f8vdu hug at ta\u0301ra. Ikki bert ti\u0301 s\u00f8gan er so go\u0301\u00f0, men eisini ti\u0301 at Gunnva\u0301 og Beinta sp\u00e6ldu og fortaldu hana so framu\u0301rskarandi v\u00e6l."}, {"text_idx": "#000026", "text": "O\u0301lavur Jakobsen hev\u00f0i til h\u00f8vi\u00f0 gj\u00f8rt eitt violinstykki\u00f0 hja\u0301 Willami Heinsen um til gittar, og frumframf\u00f8rdi hetta fyri okkum, og aftur her var ta\u00f0 undurfult, at hoyra henda fantastiska gittarleikara framf\u00f8ra i\u0301 hesum fantastisku h\u00f8lum, og eg vildi hildi, at hetta stykki\u00f0 kundi a\u0301tt eitt natu\u0301rligt pla\u0301ss aftan a\u0301 leikin i\u0301 \u00f8\u00f0rum h\u00f8pum eisini."}, {"text_idx": "#000027", "text": "Eg ma\u0301 vi\u00f0ganga, at tann parturin av tiltakinum, i\u00f0 eg frammanundan gleddi meg mest til, skjaldrasamanbrestin millum Vilhelminu Larsen og Carl Johan Jensen. Hesi b\u00e6\u00f0i, sum a\u0301 hv\u00f8r si\u0301n ha\u0301tt hava givi\u00f0 f\u00f8royskum skjaldrum ny\u0301tt li\u0301v, Vilhelmina vi\u00f0 at dokumentera tey, umframt at l\u00e6ra hv\u00f8rt mansbarn i\u0301 F\u00f8royum um hendan arv okkara i\u0301 sjo\u0301nvarpssendingum, og Carl Johan, sum vi\u00f0 si\u0301num ny\u0301tulkingum av skjaldrum hevur vi\u0301st, at hetta er ein livandi list."}, {"text_idx": "#000028", "text": "Ho\u0301ast vo\u0301nirnar vo\u0301ru sto\u0301rar, so var veruleikin uppaftur betur. Hetta var fantastiskt. Vilhelmina leg\u00f0i fyri, vi\u00f0 at spyrja Carl Johan, um hansara kundu syngjast, ti\u0301 hon ma\u0301tti vi\u00f0ganga, at tey einastu skjaldrini, hon hev\u00f0i hoyrt, vo\u0301ru tey, sum mamma hennara sang fyri henni, ta\u0301 hon skuldi sova. Carl Johan svara\u00f0i aftur, at hansara skjaldur ikki vo\u0301ru til at sovna av, kanska heldur at vakna av, og so koyrdi ta\u00f0 bara, hann vi\u00f0 si\u0301num, og hon vi\u00f0 teimum gomlu. Eg havi eftirhondini r\u00e6ttiliga ofta hoyrt Carl Johan vi\u00f0 skjaldrum, men a\u0301 Listasavninum fullu tey veruliga uppa\u0301 pla\u0301ss. Ti\u0301 saman vi\u00f0 ti\u0301 si\u00f0bundna stendur ta\u00f0 ny\u0301ggja no\u0301gv sterkari."}, {"text_idx": "#000029", "text": "Gittar og floyta i\u0301 himmalskari samanrenning\nA\u0301\u00f0renn tiltaki\u00f0 enda\u00f0i vi\u00f0 listauppbo\u00f0ss\u00f8lu, framf\u00f8rdu tey b\u00e6\u00f0i O\u0301lavur Jakobsen og Michala Petri saman. Tey sp\u00e6ldu ymisk verk fra\u0301 ymiskum ti\u0301\u00f0um og st\u00f8\u00f0um, og hetta var einki minni\u00f0 enn ein fullkomin endi, a\u0301 einum fra\u0301li\u0301kum listadegi. Tey eru so go\u0301\u00f0 hv\u00f8r s\u00e6r, men saman rann to\u0301nleikurin upp i\u0301 eina h\u00e6gri eind, ta\u00f0 var vakurt og meistarligt."}, {"text_idx": "#000030", "text": "Eg noy\u00f0ist at taka Michalu Petri fram, eg kann ikki siga anna\u00f0, enn at eg fekk ein heilt ny\u0301ggja fatan av blokkfloytuni hendan dagin. At sleppa at uppliva eitt so sto\u0301rt to\u0301nlistarligt bega\u0301vilsi, eitt ti\u0301li\u0301kt heimsnavn i\u0301 ti\u0301li\u0301kum sma\u0301um og hugnaligum k\u00f8rmum, ta\u00f0 kennist sum eitt privilegium."}, {"text_idx": "#000031", "text": "Tu\u0301sund takk fyri, \u00f8ll tit sum gj\u00f8rdu dagin so fantastiskan, tit sum framf\u00f8rdu, tit sum hugdu og lurta\u00f0u, Su\u0301san sum fyriskipa\u00f0i, Si\u0301min sum hja\u0301lpti henni og \u00f8ll tit sum lo\u0301tu verk til uppbo\u00f0ss\u00f8luna. Tu\u0301sund takk"}, {"text_idx": "#000033", "text": "Kvinnurnar eru i\u0301 sto\u0301rum meiriluta a\u0301 sto\u0301ru Nor\u00f0ur Atlantsframsy\u0301ningini i\u0301 Ra\u0301\u00f0hu\u0301sinum i\u0301 Keypmannahavn, i\u00f0 lat upp fri\u0301ggjadagin."}, {"text_idx": "#000034", "text": "Fri\u0301ggjadagin lat listaframsy\u0301ning vi\u00f0 20 f\u00f8royskum, 62 i\u0301slendskum og 4 gr\u00f8nlendskum listafo\u0301lkum upp i\u0301 Ra\u0301\u00f0hu\u0301sinum i\u0301 Keypmannahavn. Sto\u0301ri Ra\u0301\u00f0hu\u0301ssalurin var a\u0301 tremur vi\u00f0 listaverkum u\u0301r Nor\u00f0uratlantshavi."}, {"text_idx": "#000035", "text": "No\u0301gv av listafo\u0301lkunum og ho\u0301pin av listaa\u0301huga\u00f0um vo\u0301ru savna\u00f0i, ta\u0301 listaframsy\u0301ningin lat upp. Mentanarborgarstjo\u0301rin i\u0301 Keypmannahavn bjo\u0301\u00f0a\u00f0i v\u00e6lkomnum og seg\u00f0i seg gle\u00f0ast almiki\u00f0 um at fa\u0301a vitjan av trimum bro\u0301\u00f0urtjo\u0301\u00f0um u\u0301r Nor\u00f0ur Atlantshavi. Hann hugleiddi um sto\u0301ra tilkny\u0301ti\u00f0 millum Keypmannahavn og f\u00f8roysk, i\u0301slendska og gr\u00f8nlendska fo\u0301lki."}, {"text_idx": "#000036", "text": "Um Bryggjuna, i\u00f0 hev\u00f0i veri\u00f0 li\u0301vlinjan nor\u00f0ureftir, og sum aftur i\u0301 okkara, var vor\u00f0in ein mi\u00f0depil fyri sambandi vi\u00f0 hesi lond, nu\u0301 a\u0301 mentanarliga \u00f8kinum. Hann gleddist eisini um alla listina, i\u00f0 solei\u00f0is pynta\u00f0u Ra\u0301\u00f0hu\u0301ssalin og Ra\u0301\u00f0hu\u0301sini, i\u00f0 sja\u0301lvi vo\u0301ru eitt listaverk. Geertsen helt, at samanumtiki\u00f0 sp\u00e6ldi na\u0301ttu\u0301ran ein sto\u0301ran leiklut i\u0301 hesum listaverkum, og at ta\u00f0 hann kendi til Nor\u00f0ur Atlantslist, so var hetta eisini ey\u00f0kenni vi\u00f0 henni."}, {"text_idx": "#000037", "text": "Keypur bankar me\u00f0an konan skapar list"}, {"text_idx": "#000038", "text": "Borgarstjo\u0301rin i\u0301 Reykjavi\u0301k Steinunn Valdi\u0301s O\u0301skarsdo\u0301ttir helt si\u0301\u00f0an r\u00f8\u00f0u. Hon fr\u00f8ddist um, at Keypmannahavn solei\u00f0is hev\u00f0i lati\u00f0 dyrnar upp fyri hesi sto\u0301ru framsy\u0301ning. Hon helt ta\u00f0 vera merkisvert, at kynsby\u0301ti\u00f0 millum i\u0301slendsku listafo\u0301lkini var sum ta\u00f0 var, vi\u00f0 58 kvinnum og 4 monnum. Hetta ho\u0301ast talan var um u\u0301rvalsframsy\u0301ning, i\u00f0 danin Ole Kofoed og listafel\u00f8gini i\u0301 nor\u00f0urlendsku londunum h\u00f8vdu valt u\u0301t. Hon seg\u00f0i, at man fo\u0301r at hugsa um, hvat i\u0301slendsku menninir gj\u00f8rdu, me\u00f0an konurnar skaptu list. Men teir vo\u0301ru ivaleyst runt i\u0301 Keypmannahavn og keyptu bankar, handlar og a\u00f0rar fyrit\u00f8kur"}, {"text_idx": "#000039", "text": "Aftan a\u0301 at eitt umbo\u00f0 fyri i\u0301slendska mentama\u0301lara\u0301\u00f0i\u00f0 hev\u00f0i sagt n\u00f8kur or\u00f0, kom stigtakarin til framsy\u0301ningina Ole Kofoed a\u0301 talarasto\u0301lin. Hann greiddi fra\u0301, at hetta hev\u00f0i veri\u00f0 sera spennandi men ti\u0301\u00f0arkrevjandi arbei\u00f0i at skipa fyri hesi framsy\u0301ning. Men vi\u00f0 go\u0301\u00f0ari hja\u0301lp fra\u0301 samskiparunum i\u0301 I\u0301slandi og F\u00f8royum var ta\u00f0 eydnast at skipa fyri st\u00f8rstu listaframsy\u0301ning i\u0301 Ra\u0301\u00f0hu\u0301sinum i\u0301 Keypmannahavn nakranti\u0301\u00f0. Framsy\u0301ning hevur ikki f\u00e6rri enn 86 listafo\u0301lk, i\u00f0 sy\u0301na fram ymiskt innan myndlist, pry\u0301\u00f0islutir, glas, keramik, filtning, vatnlitsmyndir, kl\u00e6dnaprent, le\u00f0ur, maskir, linoleumsprent, ulllist og ymiskt anna\u00f0, i\u00f0 alt t\u00e6nir, i\u00f0 \u00e6tlanini um at menna innliti\u00f0 hja\u0301 d\u00f8num i\u0301 list u\u0301r Nor\u00f0ur Atlantshavi."}, {"text_idx": "#000040", "text": "Me\u00f0an vit smakka\u00f0u okkum a\u0301 tiltiknu Ra\u0301\u00f0hu\u0301spannuk\u00f8kurnar, fingu vit or\u00f0 a\u0301 f\u00f8royska samskiparan Sigrun Gunnarsdo\u0301ttir. Hon seg\u00f0i seg vera v\u00e6l n\u00f8gda vi\u00f0 framsy\u0301ningina. At hanga list av 86 ymiskum listafo\u0301lkum upp i\u0301 sama h\u00f8li er torf\u00f8rt, og hon vi\u00f0gekk, at ta\u0301 hon hev\u00f0i vitja risasto\u0301ra og to\u0301ma Ra\u0301\u00f0hu\u0301ssalin i\u0301 januar, hev\u00f0i hon stu\u0301rt eitt sindur fyri, hvussu hetta fo\u0301r at ganga. Men ta\u00f0 rigga\u00f0i v\u00e6l nu\u0301 u\u0301rsliti\u00f0 var komi\u00f0 upp at hanga. Ole Kofoed er scenografur og hevur megna\u00f0 at fa\u0301a framsy\u0301ningina at hanga saman."}, {"text_idx": "#000041", "text": "Sigrun Gunnarsdo\u0301ttir sat i\u0301 nevndini i\u0301 felagnum hja\u0301 f\u00f8royskum myndlistafo\u0301lki, ta\u0301 Ole Kofoed setti seg i\u0301 samband vi\u00f0 tey, og hon gj\u00f8rdist ti\u0301 samskipari av f\u00f8royska partinum av tiltakinum. Felagi\u00f0 vi\u0301sti Ole Kofoed a\u0301 ymisk listafo\u0301lk, b\u00e6\u00f0i limir i\u0301 felagnum og luttakarar i\u0301 Gluggagl\u00e6mu. Kofoed valdi so luttakarnar. Tilsamans gj\u00f8rdist talan um 14 f\u00f8royskar kvinnur og 6 menn. Sigrun heldur ikki, at ta\u00f0 ger naka\u00f0, at kvinnurnar eru i\u0301 meiriluta a\u0301 hesi framsy\u0301ning, ti\u0301 hetta kann eggja fleiri kvinnum til at royna seg."}, {"text_idx": "#000042", "text": "Einans fy\u0301ra gr\u00f8nlendsk listafo\u0301lk lutto\u0301ku a\u0301 framsy\u0301ningini, og eingin gr\u00f8nlendskur samskipari var. Hetta ho\u0301ast \u00e6tlanin allati\u0301\u00f0ina var, at gr\u00f8nlendarar skuldu vera vi\u00f0 a\u0301 j\u00f8vnum f\u00f8ti vi\u00f0 hini londini. Men her var okkurt fari fram, i\u00f0 ikki kom i\u0301 ljo\u0301sma\u0301la undir ferniseringini. Vit fingu or\u00f0 a\u0301 ein av teimum meira sermerktu framsy\u0301narunum Nuka Godtfredsen. Hansara listarverk hingu a\u0301 einum veggi eitt petti burturi, i\u0301 s\u00e6r sja\u0301lvum vo\u0301ru tey naturalistiskir ma\u0301lningar, i\u00f0 mest myntu um fotomyndir. Framman fyri myndirnar einar 7-8 metrar burturi sto\u0301\u00f0 ein sto\u0301lur og ein kikari. Ta\u0301 tu\u0301 hugdi at myndini gj\u00f8gnum kikaran, fekk hon eina heilt a\u00f0ra dy\u0301pd og gj\u00f8rdist n\u00e6stan try\u0301dimensionell."}, {"text_idx": "#000043", "text": "Nuka greiddi fra\u0301, at hann var perfektionist og plagdi longu sum tanna\u0301ringur at kanna myndir si\u0301nar vi\u00f0 kikara, fyri at tryggja s\u00e6r at allir sma\u0301lutir vo\u0301ru fullkomnir, solei\u00f0is var hugskoti\u00f0 vi\u00f0 kikaranum komi."}, {"text_idx": "#000044", "text": "Framsy\u0301ningin ver\u00f0ur opin fyri almenninginum til 28. mars og gevur eitt fra\u0301li\u0301kt innlit i\u0301 no\u0301gvar ymiskar si\u0301\u00f0ir av f\u00f8royskari i\u0301slendskari og gr\u00f8nlendskari list."}, {"text_idx": "#000045", "text": "100 a\u0301ra f\u00f8\u00f0ingardagurin hja\u0301 S. J. Mikines var\u00f0 ikki einans hildin i\u0301 F\u00f8royum. R\u00e6ttiliga fitt av fo\u0301lki var komi\u00f0 saman i\u0301 F\u00f8royahu\u0301sinum i\u0301 Keypmannahavn, ta\u0301 f\u00f8\u00f0ingardagurin var\u00f0 hildin, vi\u00f0 framl\u00f8gu, samr\u00f8\u00f0u, sangi og k\u00f8kum."}, {"text_idx": "#000046", "text": "Kendi danski journalisturin og rith\u00f8vundurin Vagn Steen helt a\u0301hugaverdan fyrilestur um kreppur i\u0301 li\u0301vinum hja\u0301 Mikinesi. Hetta var sera a\u0301hugavert og serliga limaskapurin hja\u0301 Mikinesi i\u0301 donsku nasistunum i\u0301 tri\u0301ati a\u0301runum fekk kenslurnar hja\u0301 onkrum at hitna, og eina l\u00f8tu aftan a\u0301 tiltaki\u00f0 var samr\u00f8tt heldur hvassliga um hetta. Vagn Steen nevndi i\u0301 framl\u00f8guni, at Mikines var limur i\u0301 hesum felagskapi i\u0301 ein dag. Men hetta var samb\u00e6rt l\u00e6raranum og vi\u00f0merkjaranum Virgar Dalsgaard als ikki so, hann vi\u0301sti a\u0301, at limaskapurin var v\u00e6l longri enn ein dag."}, {"text_idx": "#000047", "text": "Vagn Steen er eitt kent andlit i\u0301 donskum mi\u00f0lum, men hevur vi\u00f0 si\u0301num a\u0301huga i\u0301 serliga fornnorr\u00f8num, fingi\u00f0 sera sterkan a\u0301huga i\u0301 u\u0301tnor\u00f0i. Hann hevur fingist no\u0301gv vi\u00f0 vi\u00f0urskifti\u00f0 i\u0301 hesum londum, og er ein veruligur F\u00f8royavinur. Hann tyktist v\u00e6l vitandi um Mikines, og fo\u0301lk lo\u0301tu v\u00e6l at framl\u00f8guni."}, {"text_idx": "#000048", "text": "Vagn Steen hev\u00f0i somulei\u00f0is samr\u00f8\u00f0u vi\u00f0 Thorkil Mortensen Lava, i\u00f0 man vera ein tann, i\u00f0 hevur st\u00f8rsta savni\u00f0 av myndum hja\u0301 Mikines."}, {"text_idx": "#000050", "text": "Hann greiddi fra\u0301, at ta\u0301 hann keypti fyrsta ma\u0301lningin, seg\u00f0i onkur vi\u00f0 hann, at hesin kosta\u00f0i meira enn ein fo\u0301lkavognur. Men hann seg\u00f0i seg vera gla\u00f0ari fyri Mikines ma\u0301lingin enn nakran fo\u0301lkavogn, og ma\u0301lningurin gav honum enn gle\u00f0i."}, {"text_idx": "#000051", "text": "Tann ma\u0301lningurin, i\u00f0 Thorkil Mortensen Lava var allar fegnast um, var Grindadra\u0301pi\u00f0. Men umframt henda ma\u0301lning vo\u0301ru eisini no\u0301gvir a\u00f0rir, i\u00f0 vo\u0301ru sera flottir. Fleiri vo\u0301ru ma\u0301lningar, i\u00f0 vit vanliga ikki si\u0301ggja. Me\u00f0an tiltaki\u00f0 var koyrdi myndaframl\u00f8ga, av teimum 22 oljuma\u0301lningunum. Tu\u0301 hoyrdi javnan eitt suff fara i\u0301gj\u00f8gnum a\u0301hoyrarnar, ta\u0301 onkur serliga forkunnugur ella vakur ma\u0301lningur kom a\u0301 ski\u0301ggjan."}, {"text_idx": "#000052", "text": "Kv\u00f8ldi\u00f0 byrja\u00f0i eitt sindur rokaliga, uppv\u00f8rpan hja\u0301 F\u00f8roya Hu\u0301sinum og teldan hja\u0301 do\u0301ttur Vagn Steen vildu ikki tosa\u00f0 saman, ti\u0301skil pry\u0301ddi ein mynd av Orlando Bloom sto\u0301rski\u0301ggjan fyrstu l\u00f8tuna, men myndama\u00f0urin hja\u0301 Sosialinum var kvikur at hja\u0301lpa og fekk myndafra\u0301s\u00f8gnina i\u0301 gongd."}, {"text_idx": "#000053", "text": "Kv\u00f8ldi\u00f0 enda\u00f0i hugnaligt vi\u00f0, at Annika Hoydal l\u00e6s yrkingar hja\u0301 Carl Johan Jensen upp. Talan var um yrkingar u\u0301r Ti\u0301mar og rek. Hetta vo\u0301ru yrkingarnar um flugurnar hja\u0301 Mikinesi. Hetta savni\u00f0 hja\u0301 Carl Johan Jensen var i\u0301 1997 i\u0301 uppskoti til hei\u00f0ursl\u00f8n nor\u00f0urlandara\u0301\u00f0sins. Fyri at hja\u0301lpa donsku a\u0301hoyrunum at skilja yrkingarnar, vo\u0301ru donsk avrit handa\u00f0i u\u0301t. At enda sang Annika Hoydal n\u00f8kur l\u00f8g. A\u0301\u00f0renn Vagn Steen enda\u00f0i kv\u00f8ldi\u00f0 og lei\u00f0arin i\u0301 F\u00f8royahu\u0301sinum Martin Fjallstein bjo\u0301\u00f0a\u00f0i k\u00f8kur og kaffi."}, {"text_idx": "#000054", "text": "Sum i\u0301 eini r\u00e6ttiligari f\u00f8\u00f0ingardagsveitslu var sto\u0301rt kakubor\u00f0, og fo\u0301lk hugna\u00f0u s\u00e6r o\u0301f\u00f8rt. Kondittarin hja\u0301 F\u00f8royahu\u0301sinum hev\u00f0i gj\u00f8rt s\u00e6r sto\u0301ran o\u0301mak, og eina l\u00f8tu kendist ta\u00f0 sum ein veitsla."}, {"text_idx": "#000055", "text": "Fleiri av f\u00f8\u00f0ingardagsgestunum ny\u0301ttu h\u00f8vi\u00f0 at ogna s\u00e6r ny\u0301ggju Mikines plakatirnar, i\u00f0 eru prenta\u00f0ir i\u0301 sambandi vi\u00f0 f\u00f8\u00f0ingardagin, og sum fingust til keyps. Samanumtiki\u00f0 var talan um eitt fra\u0301li\u0301kt tiltak. Sja\u0301lvt um hu\u0301si\u00f0 einans var ha\u0301lvfult og a\u0301sko\u00f0arafj\u00f8ldin ikki tyktist at fevna so breitt, so tyktust tey, i\u00f0 h\u00f8vdu leita\u00f0 s\u00e6r inn a\u0301 Vesterbrogade 17 A sera v\u00e6l n\u00f8gd. Her var talan um listaa\u0301huga\u00f0i fo\u0301lk, i\u00f0 vildu uppliva f\u00f8\u00f0ingardagin hja\u0301 hesum okkara fyrsta veruliga yrkislistama\u0301lara."}, {"text_idx": "#000056", "text": "\u00d8ssur Mohr i\u0301 Galleri Sct. Gertrud"}, {"text_idx": "#000057", "text": "Leygardagin lat a\u0301rliga framsy\u0301ningin hja\u0301 \u00d8ssurin Mohr i\u0301 Galleri Sct. Gertrud upp. I\u0301 a\u0301r eru n\u00e6stan allir ma\u0301lingarnir ma\u0301la\u00f0ir i\u0301 Keypmannahavn, men motivi\u00f0 er enn ta\u00f0 sama, heimliga motivi\u00f0 er alti\u0301\u00f0 hja\u0301 honum."}, {"text_idx": "#000058", "text": "R\u00e6ttiliga fitt av fo\u0301lki var komi\u00f0 saman i\u0301 hugnaliga gallari\u0301num Sct. Gertrud hja\u0301 Kurt Svendsen i\u0301 Hyskenstr\u00e6de eitt hanagleiv fra\u0301 Amager Torv, mitt i\u0301 Keypmannahavn. Ta\u0301 \u00d8ssur Mohr 8. a\u0301ri\u00f0 a\u0301 ra\u00f0, hev\u00f0i si\u0301na a\u0301rligu februar framsy\u0301ning i\u0301 gallari\u0301num."}, {"text_idx": "#000059", "text": "To\u0301narnir fra\u0301 gittaranum hja\u0301 Stanley Samuelsen go\u0301vu ferniseringini eitt soundtrack, vakurt, diskret og a\u0301 tremur vi\u00f0 stemningi. Na\u0301ttu\u0301ran i\u0301 Fuglafir\u00f0i liggur dju\u0301pt i\u0301 ba\u0301\u00f0um listamonnunum, og teir syngja a\u0301 onkran ha\u0301tt sama lag."}, {"text_idx": "#000060", "text": "H\u00f8lini eru sma\u0301, og hetta gevur framsy\u0301ningini ein n\u00e6rleika, i\u00f0 kl\u00e6\u00f0ir myndunum hja\u0301 \u00d8ssuri. Gallari\u0301 a\u0301narin Kurt Svendsen sat beint innanfyri dyrnar og roykti pi\u0301pu. Vinarligur eldri ma\u00f0urin hevur sto\u0301ran a\u0301huga i\u0301 f\u00f8royskari list. Hann greiddi erpin fra\u0301, at flestu go\u0301\u00f0u f\u00f8roysku listafo\u0301lkini h\u00f8vdu stilla\u00f0 u\u0301t her. Seinni i\u0301 a\u0301r fer Amariel Nor\u00f0oy at hava 25 a\u0301ra jubileum i\u0301 Sct. Gertrud, seg\u00f0i Kurt Svendsen. A\u0301 hv\u00f8rjum a\u0301ri seinastu 25 a\u0301rini, hevur Amariel stilla\u00f0 u\u0301t her."}, {"text_idx": "#000061", "text": "Nu\u0301 a\u0301 d\u00f8gum eru flestu framsy\u0301ningarnar r\u00e6ttiliga fastar, Amariel og \u00d8ssur eru a\u0301 hv\u00f8rjum a\u0301ri, nakrir i\u0301slendskir ma\u0301larar eru somulei\u00f0is hv\u00f8rt a\u0301r, eins og nakrir danir stilla u\u0301t. Gallari\u0301i\u00f0 hevur eitt gott umd\u00f8mi og no\u0301gv av fo\u0301lkinum, i\u00f0 vitjar eru fastir gestir. Hetta sa\u0301\u00f0st aftur a\u0301 teimum vitjandi a\u0301 ferniseringini. Tey flestu vo\u0301ru danir, nakrir f\u00f8royingar og so onkur i\u0301slendari."}, {"text_idx": "#000062", "text": "Framsy\u0301ningin vi\u0301sti, at \u00d8ssur hev\u00f0i flutt seg eitt sindur sum listamann. Motivi\u00f0 er enn ta\u00f0 sama, men litirnir eru broyttir, ta\u00f0 bla\u0301a hevur ikki longur sama sterka lit, og ta\u00f0 gr\u00f8na hevur eisini skift nuansu. A\u0301 a\u0301vi\u0301sum myndum er tann ey\u00f0kenda linjan mitt i\u0301 myndini eisini brotin. Vit spurdu \u00d8ssur um broytingin er komin natu\u0301rliga, ella um hon er tilvita\u00f0. Hann seg\u00f0i, at broytingin var komin r\u00e6ttiliga natu\u0301rliga. Men at hann samstundis alti\u0301\u00f0 arbe\u00f0ir vi\u00f0 s\u00e6r sja\u0301lvum, og t.d. vit at bro\u0301ta lnjuna."}, {"text_idx": "#000063", "text": "Ta\u00f0 var forvitnisligt at si\u0301ggja, at flestu ma\u0301lningarnir a\u0301 framsy\u0301ningini vo\u0301ru ma\u0301la\u00f0ir i\u0301 2006. Hetta vi\u0301sir, at talan er um ein sera virknan listamann. \u00d8ssur greiddi fra\u0301, at hann by\u0301r i\u0301 Danmark nu\u0301, sonurin er i\u0301 Danmark og svimur, ti\u0301 er \u00d8ssur farin vi\u00f0 honum. Hann hevur leiga\u00f0 eitt atelier i\u0301 Keypmannahavn, og her hevur hann ma\u0301la\u00f0 flestu av hesum no\u0301gvu ma\u0301lningum. Vit spurdu, um sto\u0301rby\u0301arli\u0301vi\u00f0 fo\u0301r at broyta hansara val av motivi\u00f0, t.d. um vit sluppu at si\u0301ggja Copenhagen Skyline. Hann flenti og iva\u00f0ist i\u0301, um ta\u00f0 fo\u0301r at henda."}, {"text_idx": "#000064", "text": "U\u0301tlandi\u00f0 ger listina til livibrey\u00f0"}, {"text_idx": "#000065", "text": "\u00d8ssur Mohr er ein av teimum f\u00f8roysku listamonnunum, i\u00f0 hava tiki\u00f0 stigi\u00f0 til at gerast yrkislistama\u00f0ur. Si\u0301\u00f0an aldarskifti\u00f0 hevur \u00d8ssur arbeitt sum listama\u00f0ur burturav og hevur kunna\u00f0 liva\u00f0 av ti\u0301. Ta\u00f0 er eingin loyna, at a\u0301hugin fyri \u00d8ssuri er sto\u0301rur uttanlanda. Hann greiddi fra\u0301, at honum da\u0301mdi v\u00e6l, at kunna stilla u\u0301t uttanfyri F\u00f8royar. Ti\u0301 f\u00f8royski markna\u00f0urin er so avmarka\u00f0ur. Men vi\u00f0 framsy\u0301ningum sum teimum i\u0301 hesum gallari\u0301num, ber ta\u00f0 til at liva av listini. \u00d8ssur seg\u00f0i, at hansara skra\u0301 fyri hetta a\u0301ri\u00f0 er um at vera full. I\u0301 mars fer hann til Hollands at stilla u\u0301t. Samstundis letur ein framsy\u0301ning upp vi\u00f0 20 f\u00f8royskum og i\u0301slendskum listafo\u0301lkum a\u0301 Ra\u0301\u00f0hu\u0301sinum i\u0301 Keypmannhavn, so \u00d8ssur hevur u\u0301r at gera."}, {"text_idx": "#000066", "text": "A\u0301hugin fyri at keypa listaverkini var sto\u0301rur. Millum keypararnar vo\u0301ru fyrit\u00f8kan Ramb\u00f8ll Danmark og Den Danske Banks Kunstforening, i\u00f0 hev\u00f0i keypt tveir ma\u0301lningar. \u00d8ssur sigur, at Den Danske Banks Kunstforening hevur keypt ma\u0301lningar fra\u0301 honum a\u0301rliga i\u0301 seinastu 10 a\u0301rini. Kasta\u00f0 ver\u00f0ur si\u0301\u00f0an lut um hesar ma\u0301lningar millum limirnar i\u0301 felagskapinum."}, {"text_idx": "#000067", "text": "Umframt framsy\u0301ningarh\u00f8li\u00f0 i\u0301 Hyskenstr\u00e6de er Kurt Svendsen limur i\u0301 Dansk Galleri Forbund, i\u00f0 tv\u00e6r fer\u00f0ir um a\u0301ri\u00f0 stillar u\u0301t vegna\u00f0 tey gallari\u0301ini, i\u00f0 eru limir i\u0301 felagskapinum. Framsy\u0301ningarnar eru i\u0301 Forum i\u0301 Keypmannahavn og i\u0301 Herning. A\u0301 hesum framsy\u0301ningum luttaka f\u00f8roysku listafo\u0301lkini eisini. Framsy\u0301ningin ver\u00f0ur hangandi i\u0301 3 vikur. Opi\u00f0 er ty\u0301s- til fri\u0301ggjadagar fra\u0301 14-17.30 og leygardagar 11-14, til og vi\u00f0 4. mars."}, {"text_idx": "#000068", "text": "Sofus Olsen er ein eldsa\u0301l, i\u00f0 brennir fyri ti\u0301, i\u00f0 honum da\u0301mar. Hetta hevur sent hann undir j\u00f8r\u00f0ina undir kri\u0301gnum, givi\u00f0 honum fra\u0301li\u0301k u\u0301rslit sum rei\u00f0ari, givi\u00f0 honum a\u0301litissessir i\u0301 fi\u0301ggjarheiminum og nu\u0301 hevur ta\u00f0 givi\u00f0 f\u00f8royingum Listasavni\u00f0 a\u0301 Sandi."}, {"text_idx": "#000069", "text": "Sofus var\u00f0 f\u00f8ddur a\u0301 Sandi og bu\u0301\u00f0i har \u00f8ll barnaa\u0301rini. Ein part av barndo\u0301minum bu\u0301\u00f0i Sofus hja\u0301 ommu og abba si\u0301num. Hetta var i\u0301 grannahu\u0301sinum hja\u0301 Sands Listasavni. Sofus eigur hesi hu\u0301s og sostatt eisini grundstykki\u00f0, i\u00f0 listasavni\u00f0 stendur a\u0301."}, {"text_idx": "#000072", "text": "I\u0301 1940 hev\u00f0i Sofus fingi\u00f0 studentspro\u0301gv og skuldi undir vi\u0301\u00f0ari lestur. A\u0301hugin var fyri s\u00f8gu. Men ein vinma\u00f0ur hansara a\u0301 studentasku\u0301lanum fo\u0301r til A\u030arhus at lesa bu\u0301skaparfr\u00f8\u00f0i. Hesin greiddi Sofusi fra\u0301, at hetta var skilabesta u\u0301tbu\u0301gvingin at fa\u0301a s\u00e6r. Sofus lat seg yvirtala og fo\u0301r vi\u00f0. Men ti\u0301\u00f0in i\u0301 A\u030arhus gj\u00f8rdist to\u0301 ikki long. Sofus sigur, at hann kendi n\u00e6stan ongan i\u0301 A\u030arhus. Har vo\u0301ru ikki n\u00f8kur onnur av teimum, i\u00f0 hann hev\u00f0i lisi\u00f0 saman vi\u00f0, og allir f\u00f8royingarnir vo\u0301ru i\u0301 Keypmannahavn og lo\u0301su. Hann treivst ti\u0301 als ikki har. Ta\u0301 hann hev\u00f0i lisi\u00f0 i\u0301 ein ma\u0301na\u00f0, avgj\u00f8rdi hann at flyta. Hann fo\u0301r til Keypmannahavnar, har hann var innskriva\u00f0ur a\u0301 universiteti\u00f0 at lesa til cand. polit."}, {"text_idx": "#000074", "text": "Hetta var i\u0301 januar 1944, og Sofus fekk ti\u0301 ikki gj\u00f8rt meira vi\u00f0 sku\u0301lan, fyrr enn kri\u0301ggi\u00f0 var av.I\u0301 sta\u00f0in ny\u0301tti alla si\u0301na ti\u0301\u00f0 til arbei\u00f0i\u00f0 vi\u00f0 o\u0301lo\u0301gligum bl\u00f8\u00f0um"}, {"text_idx": "#000075", "text": "Aftan a\u0301 kri\u0301ggi bru\u0301kti Sofus fyrstu ti\u0301\u00f0ina, til at halda fri\u0301\u00f0, a\u0301\u00f0renn hann byrja\u00f0i aftur at lesa. I\u0301 1949 var hann li\u00f0ugur sum cand. polit. Hann skuldi nu\u0301 velja si\u0301na li\u0301vslei\u00f0. Hann hugsa\u00f0i eitt sindur um, at fara i\u0301 starv i\u0301 ministeriuminum i\u0301 Danmark. Men Jo\u0301hann Djurhuus vildi hava hann at koma heim i\u0301 eitt starv i\u0301 bu\u0301skapargrunninum. Sofus s\u00f8kti starvi\u00f0, men fekk ta\u00f0 ikki. Hann sigur ors\u00f8kina vera hansara politiska tilkny\u0301ti, i\u00f0 ikki var ta\u00f0 sama, sum ta\u00f0 hja\u0301 ti\u0301, i\u00f0 skuldi seta starvi\u00f0."}, {"text_idx": "#000076", "text": "Hann byrja\u00f0i i\u0301 sta\u00f0in hja\u0301 sakf\u00f8raranum Leif Waagstein. Skrivstovan hev\u00f0i no\u0301gv arbei\u00f0i innan vinnuli\u0301vi\u00f0, og Sofus var settur at arbei\u00f0a vi\u00f0 hesum. Her treivst hann ikki serliga v\u00e6l. So ta\u0301 Erlendur Patursson i\u0301 1950 ba\u00f0 Sofus um at stilla upp fyri Tjo\u0301\u00f0veldisflokkin a\u0301 fyrsta l\u00f8gtingsvalinum, i\u00f0 flokkurin stilla\u00f0i upp til, var hann til dystin fu\u0301s. Hann var sostatt vi\u00f0 til at tryggja flokkinum, ney\u00f0ugu atkv\u00f8\u00f0urnar til at fa\u0301a tvey umbo\u00f0 a\u0301 ting. Um sama mundi\u00f0 fo\u0301r hann i\u0301 starv sum skrivari hja\u0301 Havnar Arbei\u00f0smannafelag. Hann r\u00f8kti hetta starv til i\u0301 1954, ta\u0301 han fo\u0301r av landinum aftur."}, {"text_idx": "#000077", "text": "Sofus leita\u00f0i s\u00e6r til Glasgow i\u0301 Skotlandi. Hann kallar Glasgow eitt magiskt sta\u00f0 og hann hevur miklan alsk til Skotland enn i\u0301 dag. I\u0301 Glasgow starva\u00f0ist hann i\u0301 tvey a\u0301r hja\u0301 Scottish Cooperative Wholesale Society. Hann minnist hetta sum si\u0301nar bestu dagar. Hann vildi fegin halda fram i\u0301 starvinum, og tey vildu eisini fegini hava, at hann var\u00f0 verandi, men hann fekk ikki arbei\u00f0sloyvi\u00f0. Ti\u0301 noyddist hann heim aftur. No\u0301gv fremmandafo\u0301lk kom til Bretlands i\u0301 a\u0301runum eftir kri\u0301ggi\u00f0, so trupult var at fa\u0301a arbei\u00f0sloyvi\u00f0. Ta\u00f0 gj\u00f8rdi heldur ikki st\u00f8\u00f0una betur, at Scottish Cooperative Wholesale Society stu\u00f0la\u00f0i Labour, og teir konservativu so\u0301tu i\u0301 stjo\u0301rn. Sofus hevur vitja\u00f0 aftur i\u0301 Skotlandi javnan. Hann leggur ikki skjo\u0301l a\u0301, at hetta er eitt land, i\u00f0 eigur eitt serligt pla\u0301ss i\u0301 hansara hjarta."}, {"text_idx": "#000078", "text": "Heimaftur komin til F\u00f8royar arbeiddi Sofus eitt sindur fyri D.P. Danielsen, og fekst vi\u00f0 leyst og fast. Hann fo\u0301r i\u0301 1957 til Aberdeen at royna eydnuna. Men treivst onganti\u0301\u00f0 veruliga har, so ta\u0301 nakrir ma\u0301na\u00f0ar vo\u0301ru farnir fo\u0301r hann aftur til F\u00f8royar, at arbei\u00f0a fyri Samvinnufelagi\u00f0 og Fiskimannafelagi\u00f0. Hann var\u00f0 settur sum troubleshooter og fekst vi\u00f0 fiskin fra\u0301 u\u0301tro\u0301\u00f0rinum i\u0301 Gr\u00f8nlandi. Hann sigldi vi\u00f0 farmaskipum ni\u00f0ur til evropeiska markna\u00f0in vi\u00f0 fiskinum og hev\u00f0i a\u0301byrgd av at ansa eftir fiskinum, taka\u00f0 s\u00e6r av trupulleikunum, um okkurt var a\u0301fatt vi\u00f0 go\u0301\u00f0skuni og syrgja fyri, at eingin sny\u0301tti f\u00f8royska seljaran. Her var talan um tu\u0301rar m.a. til st\u00f8\u00f0 sum Grikkaland, Napoli og Rom."}, {"text_idx": "#000079", "text": "I\u0301 1961 gj\u00f8rdist hann rei\u00f0ari a\u0301 Havs\u00f8ka. Hann seg\u00f0i hetta starv fra\u0301 s\u00e6r i\u0301 1967 og gj\u00f8rdist rei\u00f0ari a\u0301 Pa\u0301lli. Her byrja\u00f0i samstarvi\u00f0 vi\u00f0 Demmus Hentze, i\u00f0 a\u0301tti skipi\u00f0 og var skipari a\u0301 ti\u0301. Hetta samstarv helt i\u0301 32 a\u0301r, og ho\u0301ast Pa\u0301llur var\u00f0 skiftur u\u0301t vi\u00f0 Hoyvi\u0301king, so hildu Sofus og Demmus fram vi\u00f0 somu leiklutum. Sofus sigur, at Demmus gav honum fri\u0301ar teymar. Hetta trivust teir ba\u0301\u00f0ir v\u00e6l vi\u00f0. Hetta er kanska heldur ikki so l\u00f8gi\u00f0. Ti\u0301 tey 40 a\u0301rini Sofus fekst vi\u00f0 rei\u00f0aravirksemi\u00f0 hev\u00f0i hann ikki rey\u00f0 t\u00f8l a\u0301 einum einasta roknskapi. Hetta ho\u0301ast ti\u0301\u00f0irnar og fiskiskapurin hava veri\u00f0 skiftandi."}, {"text_idx": "#000080", "text": "I\u0301 1963 var\u00f0 Bu\u0301skaparra\u0301\u00f0i\u00f0 sett a\u0301 stovn, Sofus var vi\u00f0 fra\u0301 byrjan. Hann r\u00f8kti henda a\u0301litissess fram til 1992. I\u0301 ti\u0301\u00f0arskei\u00f0inum 1980-92 sat hann sum forma\u00f0ur i\u0301 ra\u0301\u00f0num."}, {"text_idx": "#000081", "text": "I\u0301 a\u0301runum 1964-70 virka\u00f0i Sofus sum fiskau\u0301tflytari. Hann seldi fisk fyri n\u00f8kur skip, i\u00f0 ikki vo\u0301ru undir Fiskas\u00f8luni, hetta var eftir a\u0301heitan fra\u0301 L\u00f8gmanni Ha\u0301kuni Djurhus, i\u00f0 ba\u00f0 hesi fiskiskip um at selja fiskin i\u0301 felag. Hetta starv gavst Sofus vi\u00f0 i\u0301 1970, ta\u0301 ta\u0301verandi stjo\u0301rin i\u0301 F\u00f8roya Banka ba\u00f0 hann um at koma i\u0301 starv sum grannsko\u00f0ari hja\u0301 bankanum. Hetta starv r\u00f8kti Sofus fram til 1987, ta\u0301 hann fo\u0301r fra\u0301. Mi\u00f0skei\u00f0is i\u0301 80\u2019a\u0301runum, royndi Sofus sum grannsko\u00f0ari hja\u0301 bankanum at senda bo\u00f0 til Den Danske Bank, um at sum gongdin var, fo\u0301r at ver\u00f0a galin endi, men Revisio\u0301nschefurin vildi ikki bera bo\u00f0ini vi\u0301\u00f0ari, grei\u00f0ur Sofus fra\u0301."}, {"text_idx": "#000082", "text": "I\u0301 1961 keypti Sofus si\u0301n fyrsta ma\u0301lning, og hevur li\u0301ka si\u0301\u00f0an hetta samla\u00f0 list, serliga u\u0301tvalda f\u00f8royska list. A\u0301hugin fyri myndlistini kom si\u0301\u00f0st i\u0301 fimti a\u0301runum. Hesa ti\u0301\u00f0in gekk hann inn i\u0301 hu\u0301s, har no\u0301gvir ma\u0301lningar hingu og hesir vaktu hansara ans. Um sama mundi\u00f0 gj\u00f8rdist hann vinma\u00f0ur vi\u00f0 Nonnegaard, i\u00f0 var stjo\u0301ri i\u0301 F\u00f8roya Banka. Nonnegaard hev\u00f0i sto\u0301ran a\u0301huga i\u0301 myndlist og hetta smitta\u00f0i. Saman vi\u00f0 Hanus vi\u00f0 H\u00f8gadalsa\u0301, settu Sofus og Nonnegaard eina a\u0301vi\u0301sa upph\u00e6dd um ma\u0301na\u00f0in av til at keypa listaverk hja\u0301 u\u0301tvaldum listamonnum, m.\u00f8. Inga\u0301lvi av Ryeni. Teir deildu si\u0301\u00f0an listaverkini i\u0301 millum si\u0301n."}, {"text_idx": "#000083", "text": "A\u0301hugan fyri myndlist hev\u00f0i Sofus felags vi\u00f0 konu si\u0301na Gunnhild, i\u00f0 hann giftist vi\u00f0 i\u0301 1965. Gunnhild hev\u00f0i sja\u0301lv ma\u0301la\u00f0 sum yngri, og i\u0301 hu\u0301sunum a\u0301 Tinghu\u0301svegnum vo\u0301ru longu, ta\u0301 Sofus flutti inn listaverk av ma\u0301larum sum Waagstein og Mikines. Tey h\u00f8vdu sostatt b\u00e6\u00f0i no\u0301gva gle\u00f0i av listini, i\u00f0 tey samla\u00f0u s\u00e6r gj\u00f8gnum a\u0301rini heilt upp til 1999, ta\u0301 Gunhild anda\u00f0ist."}, {"text_idx": "#000084", "text": "Sofus hevur eisini sto\u0301ran a\u0301huga i\u0301 a\u00f0rari list, b\u00e6\u00f0i to\u0301nlist og bo\u0301kmentum. Hann er kendur fyri si\u0301nar onkunti\u0301\u00f0 heldur bers\u00f8gnu meiningar og setur h\u00f8g go\u0301\u00f0skukr\u00f8v. Hetta hevur veri\u00f0 vi\u00f0 til, at gera savni\u00f0 hja\u0301 Sofusi, til ivaleyst ta\u00f0 mest forkunnuga og spennandi privata listasavni\u00f0 i\u0301 F\u00f8royum."}, {"text_idx": "#000086", "text": "A\u0301rsins ma\u00f0ur er sandingurin Sofus Olsen, Cand. Polit. Heilt no\u0301gvir lesarar hja\u0301 Sosialinum skutu Sofus Olsen upp sum a\u0301rsins mann. Ta\u00f0 er o\u0301tru\u0301liga o\u0301sja\u0301lvs\u00f8kna ga\u0301van til F\u00f8roya fo\u0301lk: Listasavni\u00f0 a\u0301 Sandi, i\u00f0 hevur r\u00f8rt so no\u0301gvar f\u00f8royingar, og hevur fingi\u00f0 tey at skjo\u0301ta Sofus upp til a\u0301rsins mann."}, {"text_idx": "#000088", "text": "Sofus hevur sja\u0301lvur rinda\u00f0 allan kostna\u00f0in fyri byggingina av savninum, i\u00f0 nu\u0301 stendur li\u00f0ugt mitt i\u0301 Sands bygd vi\u00f0 si\u0301\u00f0una av hu\u0301sinum har Sofus bu\u0301\u00f0i sum sma\u0301drongur."}, {"text_idx": "#000089", "text": "Umframt at byggja hu\u0301sini letur Sofus savninum si\u0301tt listasavn. Hetta tryggjar at eitt ta\u00f0 mest forkunnuga privatsavni\u00f0 i\u0301 F\u00f8royum ver\u00f0ur verandi a\u0301 f\u00f8royskum hondum."}, {"text_idx": "#000090", "text": "Talan er um list, sum hann hevur savna\u00f0 i\u0301gj\u00f8gnum eitt langt li\u0301v sum listasavnari. Fyrsta listaverki\u00f0 var\u00f0 keypt i\u0301 1961. Hetta er eitt savn vi\u00f0 u\u0301tvaldum listarverkum av m.\u00f8. Samuel Joensen Mikines, Poul Horsdal, Elinborg Lu\u0308tzen, Jack Kampmann og Frimod Joensen umframt eitt fantastiskt savn av Inga\u0301lvi av Reyni."}, {"text_idx": "#000091", "text": "Vistu at m\u00f8guleiki var fyri einum sigri"}, {"text_idx": "#000092", "text": "Nephew vann planetina sum besta u\u0301tlendska navn, frammanundan hevur Nephew vunni\u00f0 ho\u0301pin av hei\u00f0ursl\u00f8num, men onganti\u0301\u00f0 i\u0301 u\u0301tlandinum. Vit hava pra\u0301ta\u00f0 vi\u00f0 sangaran Simon og trummuleikaran S\u00f8ren"}, {"text_idx": "#000093", "text": "Bo\u0301lkurin Nephew vann planetina sum besti u\u0301tlendski bo\u0301lkur. Sangarin Simon Kvamm var i\u0301 F\u00f8royum og to\u0301k i\u0301 mo\u0301ti hei\u00f0ursl\u00f8nini. Hann seg\u00f0i seg vera sera gla\u00f0an um hetta her\u00f0aklapp og helt fyri, at F\u00f8royar var ta\u00f0 einasta landi\u00f0 i\u0301 heiminum, har hetta kundi henda. At hugsa s\u00e6r, at Nephew vunnu a\u0301 bo\u0301lkum sum Green Day og solistum sum James Blunt og Madonnu."}, {"text_idx": "#000094", "text": "Vit ringdu somulei\u00f0is til trummuleikaran S\u00f8ren Arnholt, fyri at pra\u0301ta um, hvussu hinir limirnir i\u0301 bo\u0301lkinum, i\u00f0 ikki hava familju u\u0301r F\u00f8royum, hugsa\u00f0u um hesa hei\u00f0ursl\u00f8n, og um n\u00e6r hann fekk bo\u00f0ini. S\u00f8ren grei\u00f0ir fra\u0301, at sunnumorgunin kl. 5.15 fekk hann eini sms-bo\u00f0 fra\u0301 Simon. Hann rakna\u00f0i vi\u00f0 og hoyrdi tey og hugsa\u00f0i, at hetta var nokk fra\u0301 Simon. Men fo\u0301r ikki upp at hyggja at teimum. Ta\u00f0 var to\u0301 stuttligt at vakna sunnumorgunin og lesa bo\u00f0ini. Hann sigur, at hann alti\u0301\u00f0 er gla\u00f0ur, ta\u0301 Nephew vinnur hei\u00f0ursl\u00f8nir. T\u00e6r eru her\u00f0aklapp, og ti\u0301 gerst man gla\u00f0ur. Hesufer\u00f0 vo\u0301ru hini, i\u00f0 vo\u0301ru i\u0301 uppskoti r\u00e6ttiliga o\u0301vanligt selskap. I\u0301 Danmark hevur bo\u0301lkurin onganti\u0301\u00f0 veri\u00f0 i\u0301 uppskoti saman vi\u00f0 Madonnu, Green Day og James Blunt, og ta\u00f0 er ti\u0301 stuttligt at vinna a\u0301 teimum. Hetta er deiligt at fa\u0301a, nu\u0301 bo\u0301lkurin arbei\u00f0ir vi\u00f0 eini ny\u0301ggjari u\u0301tga\u0301vu."}, {"text_idx": "#000097", "text": "S\u00f8ren hevur ikki s\u00e6\u00f0 planetina enn, Simon hevur hana, men tekur hana vi\u00f0 til venjing i\u0301 komandi viku, hann hevur hoyrt, at hon er heilt serlig, og heldur ta\u00f0 vera nokkso stuttligt, at li\u0301tlibeiggi hja\u0301 bassleikaranum i\u0301 200 hevur gj\u00f8rt planetina. 200 vo\u0301ru a\u0301 pallinum, ta\u0301 Nephew sp\u00e6ldu a\u0301 G!."}, {"text_idx": "#000100", "text": "Jo\u0301annes Lamhauge vann i\u0301 summar hei\u00f0urin sum A\u0301rsins Songr\u00f8dd. 19 a\u0301ra gamli havnarma\u00f0urin er grei\u00f0ur yvir, at sigurin setir kr\u00f8v. Sto\u0301rar songr\u00f8ddir, sum Gu\u00f0run So\u0301lja Jacobsen og Eiv\u00f8r Pa\u0301llsdo\u0301ttir hava bru\u0301kt A\u0301rsins Songr\u00f8dd, sum lopfj\u00f8l til at gerast yrkissangari. Jo\u0301annes ti\u0301mir v\u00e6l at gerast yrkissangari, men stendur a\u0301 ga\u0301ttini til at skula velja li\u0301vslei\u00f0, og ymsar lei\u00f0ir toga ymsar vegir."}, {"text_idx": "#000101", "text": "Studentasku\u0301lapro\u0301gvi\u00f0 er ju\u0301st komi\u00f0 i\u0301 hu\u0301s, og Jo\u0301annes skal avgera, um hvar hansara lesna\u00f0ur skal halda fram. Aftan ny\u0301ggja\u0301r gongur lei\u00f0in v\u00e6ntandi til su\u00f0ur Fraklands til Aix en Provence, i\u00f0 liggur stutt fra\u0301 havnarby\u0301num Marseille. Hann kallar hetta eina pi\u0301lagri\u0301msfer\u00f0. Hansara yndislistama\u00f0ur Paul Ce\u0301zanne hev\u00f0i atelier i\u0301 Aix en Provence, ti\u0301 gongur lei\u00f0in hagar. \u00c6tlanin er at taka eitt ma\u0301lskei\u00f0 fyrsta ha\u0301lva a\u0301ri\u00f0 og si\u0301\u00f0an avgera, hvat skal henda."}, {"text_idx": "#000102", "text": "Jo\u0301annes er eisini myndlistama\u00f0ur, og hann hevur a\u0301 na\u0301msfer\u00f0 vi\u00f0 studentasku\u0301lanum vitja\u00f0 Aix en Provence. Honum da\u0301mar sera v\u00e6l by\u0301in og vil fegin aftur. Hann sigur seg vera fullkomiliga frankofilan \u2013 Hann elskar alt ta\u00f0 franska. Seinastu try\u0301 a\u0301rini hevur hann havt franskt i\u0301 sku\u0301lanum, og hann gle\u00f0ir seg til at l\u00e6ra meira um ma\u0301li\u00f0, fo\u0301lki\u00f0 og mentanina."}, {"text_idx": "#000103", "text": "Ro\u0301lant i\u0301 Skor\u00f0ini hevur veri\u00f0 franskl\u00e6rari hja\u0301 Jo\u0301annesi tey try\u0301 a\u0301rini a\u0301 studentasku\u0301lanum. Hesir ti\u0301mar hava givi\u00f0 no\u0301gvan i\u0301bla\u0301stur, ofta hava fraklendingar og fransktalandi annars veri\u00f0 gestir i\u0301 ti\u0301munum. Ein ti\u0301ma var Marjun Vatnhamar, ein ung f\u00f8roysk kvinna, sum l\u00e6s a\u0301 einum listasku\u0301la i\u0301 Pari\u0301s, og vitja\u00f0i. Seinni fo\u0301ru tey, sum h\u00f8vdu franskt til Pari\u0301s saman, og tey vitja\u00f0u listasku\u0301lan hja\u0301 Marjun. Jo\u0301annes helt sku\u0301lan vera sera a\u0301hugaverdan. Hann hevur m\u00f8guleika at sleppa inn a\u0301 sku\u0301lan um hann hevur hug, og hetta er ein m\u00f8guleiki."}, {"text_idx": "#000104", "text": "Jo\u0301annes er ein sera ga\u0301vuri\u0301kur listama\u00f0ur, og hansara ey\u00f0sy\u0301ndu ga\u0301vir go\u0301vu honum 13 i\u0301 a\u0301rskarakteri i\u0301 evning a\u0301 Studentasku\u0301lanum. Hetta letur no\u0301gvar dyr upp. Hann heldur, at Pari\u0301s er ein spennandi by\u0301ur, eitt satt listanna Mekka, og ta\u00f0 kann hugsast, at lei\u00f0in gongur tann vegin aftan a\u0301 eitt ha\u0301lvt a\u0301r i\u0301 su\u00f0ur Fraklandi."}, {"text_idx": "#000105", "text": "I\u0301 l\u00f8tuni savnar Jo\u0301annes pening til fer\u00f0ina, hetta ver\u00f0ur fyrst og fremst gj\u00f8rt vi\u00f0 at ma\u0301la, \u00e6tlanin er so at hava nakrar s\u00f8luframsy\u0301ningar. Eisini skrivar hann um list i\u0301 Ska\u0301anum."}, {"text_idx": "#000106", "text": "Hann sigur seg eisini hava hugsa um at lisi\u00f0 til arkitekt ella kanska paleontolog ella arkeolog. M\u00f8guleikarnir eru no\u0301gvir, men enn hevur hann ikki tiki\u00f0 nakra avger\u00f0. Ein m\u00f8guleiki er h\u00e6gri lesna\u00f0ur innan sang. Serliga nu\u0301 hann er vor\u00f0in A\u0301rsins Songr\u00f8dd. Song fyrimyndirnar eru ikki t\u00e6r vanligastu fyri ein 19 a\u0301ra gamlan drong: Alessandro Safina, Josh Groban, Andrea Bocelli og Ernst Sondum Dalsgar\u00f0. Vi\u00f0 leiklutinum, sum Jo\u0301sef i sangleikinum Jo\u0301sef og hitt o\u0301tru\u0301liga litfagra dreymakoti\u00f0, vi\u0301sti Jo\u0301annes f\u00f8royingum, at hann hevur eina fra\u0301li\u0301ka r\u00f8dd, sum egnar seg sera v\u00e6l til musikalir. Hetta sama vi\u0301sti hansara tolking av \u201cWhen you say you love me\u201d i\u0301 a\u0301rsins songr\u00f8dd finaluni. Hann fortelur eina s\u00f8gu vi\u00f0 sanginum, og hevur sto\u0301ra innliving i\u0301 b\u00e6\u00f0i tekst og lag. So no\u0301gva innliving, at tu\u0301 try\u0301rt honum."}, {"text_idx": "#000107", "text": "Men ta\u00f0 er ikki bara r\u00f8ddin og listarga\u0301vurnar, sum eru go\u0301\u00f0ar. Jo\u0301annes er i\u0301tro\u0301ttarma\u00f0ur, og er v\u00e6l trena\u00f0ur, hetta kom til sjo\u0301ndar i\u0301 Jo\u0301sef og hitt o\u0301tru\u0301liga litfagra dreymakoti\u00f0. I\u0301 leikinum letur Jo\u0301sef seg u\u0301r dreymakotinum, og stendur vi\u00f0 berum yvirkoppi. Jo\u0301annes grei\u00f0ur fra\u0301, at ta\u0301 hann lat seg u\u0301r, hoyrdi hann, eitt su\u00f0 fara i\u0301 gj\u00f8gnum allan salin i\u0301 Nor\u00f0urlandahu\u0301sinum, og so byrja\u00f0u konufo\u0301lkini at skri\u0301ggja. Hann heldur ta\u00f0 vera nokkso stuttligt. Onkur konufo\u0301lk samanbo\u0301ru hann vi\u00f0 ein griskan gu\u00f0."}, {"text_idx": "#000109", "text": "Jo\u0301annes var i\u0301 finaluni i\u0301 Singer/Songwriter kappingini i\u0301 Hafnia Lounge i\u0301 fj\u00f8r. Hann hevur skriva\u00f0 l\u00f8g i\u0301 fleiri a\u0301r, og hevur havt n\u00f8kur liggjandi i\u0301 skuffuni, men var ikki vanur at sp\u00e6la tey alment. Ti\u0301 vo\u0301ru nervarnir \u00f8giligir, ta\u0301 hann fo\u0301r a\u0301 pallin i\u0301 Lounge\u2019ini. Hann kendi seg naknan. Hetta ho\u0301ast, at har vo\u0301ru no\u0301gv f\u00e6rri fo\u0301lk enn til Dreymakoti\u00f0. Hann sigur munurin var, at i\u0301 Nor\u00f0urlandahu\u0301sinum, var ta\u00f0 ikki Jo\u0301annes men Jo\u0301sef, sum sto\u0301\u00f0 a\u0301 pallinum, ti\u0301 vo\u0301ru nervarnir ikki so ringir. I\u0301 Lounge hev\u00f0i hann ongan leiklut at goyma seg aftan fyri, hann var berur."}, {"text_idx": "#000110", "text": "Eisini vo\u0301ru no\u0301gv av teimum i\u0301 Lounge\u2019ini slettis ikki a\u0301huga\u00f0i i\u0301 to\u0301nleikinum, men bara komin fyri at ballast, ta\u00f0 kendist l\u00f8gi\u00f0 at skula sp\u00e6la fyri fo\u0301lki, sum ikki ti\u0301mdi at lurta."}, {"text_idx": "#000111", "text": "Hann heldur annars Singer/Sonwriter kappingina vera eitt ta\u00f0 besta tiltaki\u00f0, i\u00f0 er i\u0301 F\u00f8royum. Luttakararnir eru so \u00f8giliga ymiskir, t.d. vo\u0301ru m.o. Ro\u0301kur Jakobsen, Ka\u0301ri Pa\u0301ll Nols\u00f8e og Ragnar i\u0301 Vi\u0301k vi\u00f0 i\u0301 fj\u00f8r. Jo\u0301annes var serliga stoltur av, at hava vunni\u00f0 a\u0301 Ragnar i\u0301 Vi\u0301k, sum ju\u0301st hev\u00f0i veri\u00f0 i\u0301 Nashville og sungi\u00f0."}, {"text_idx": "#000112", "text": "Hann hevur melda\u00f0 seg til aftur i\u0301 a\u0301r. Men gravgangurin var so sto\u0301rur eftir at luttaka, at hann einans er sloppin a\u0301 bi\u0301\u00f0ilista. So hann sleppur bert at luttaka um onkur meldar avbo\u00f0."}, {"text_idx": "#000114", "text": "Jo\u0301annes heldur ikki at karmarnir fyri A\u0301rsins Songr\u00f8dd eru serliga hepnir, st\u00f8\u00f0i\u00f0 er h\u00f8gt, og no\u0301gvir go\u0301\u00f0ir sangarar syngja av heilum hjarta, men fyri a\u0301sko\u00f0ararnar er hetta eitt ball. Hann heldur at ein sitikonsert hev\u00f0i veri\u00f0 meira passandi til eitt ti\u0301li\u0301kt tiltak. Eisini hev\u00f0i ein eldri lurtaraskar\u00f0i fingi\u00f0 a\u0301huga fyri tiltakinum, um karmarnir vo\u0301ru annarlei\u00f0is."}, {"text_idx": "#000115", "text": "I\u0301 h\u00f8vu\u00f0suppga\u0301vuni i\u0301 evning a\u0301 studentasku\u0301lanum, gj\u00f8rdi Jo\u0301annes millum anna\u00f0 eitt ko\u0301rverk. Hann sigur seg droyma um, at fa\u0301a Sunnleif Rasmussen og Tarira at framf\u00f8ra verki\u00f0."}, {"text_idx": "#000116", "text": "No\u0301gvir eru dreymarnir, og evnini eru sto\u0301r. Ta\u00f0 ver\u00f0ur spennandi at fylgja vi\u00f0, hvat framti\u0301\u00f0ir hevur at bjo\u0301\u00f0a Jo\u0301annesi"}]